Hans Marius Andersen

Hans Marius Andersen (født 23. desember 1994 i Bergen) er en norsk musiker,  multiinstrumentalist og trompetsolist fra Askøy utenfor Bergen.

Karriere 
Som femåring begynte Andersen i det lokale skolekorpset og fem år senere avanserte han blant annet til det lokale brassbandet og symfoniorkesteret Ung Symfoni. Han har senere spilt med forskjellige band, korps og orkester, blant annet i Bergen Big Band, Sjøforsvarets musikkorps, Norsk Blåseorkester, Euroradio Jazz Orchestra, Blåsemafian og orkesteret ved Den Nationale Scene. Han har også spilt i Brass Band som elitekorpsene Krohnengen Brass Band og Kleppe Musikklag. 

Over en treårsperiode fra 2010 til 2013 var han elev ved konservatorielinjen på talentutviklingsprogrammet til Barratt Due musikkinstitutt.

Andersen er hovedsakelig aktiv innen jazz og klassisk musikk, men har erfaring med forskjellige sjangre. Andersen har vunnet Norgesmesterskapet for solister i 2010, og i 2012 deltok han i den NRK-produserte musikkonkurransen Virtuos, hvor han vant publikumsprisen.

Som session musiker har han medvirket på et stort antall utgivelser, så vel som fire i eget navn. 

Andersen har gjennom ulike prosjekter samarbeidet med artister i flere sjangre. Deriblant Sissel Kyrkjebø, Håkan Hardenberger, Trygve Skaug, Sigvart Dagsland, Karoline Krûger, Adam Douglas, Stig van Eijk, Tord Gustafsen, Jerry Bergonzi, Ohad Talmor, Aurora, Ole Edvard Antonsen, Sondre Lerche, Blood Command, Dag Arnesen, Gianluigi Trovesi, Sarah Chackstad, Øyvind «Elg» Elgenes, Odd René Andersen, Isac Elliot, Astrid S, Markus og Martinus, Blåsemafian, Eirik Søfteland, Wolfgang Plagge, Morten Abel, Nat Macintosh, Jon Balke, Gabrielle, Jarle Bernhoft, Jens Wendelboe, Chris Holsten, Fargespill, Nick Van Eede, Katrina Leskanich, Olav Stedje, Alejandro Fuentes, Vanessa Perica. I tillegg har han vært solist med blant andre Bergen Filharmoniske Orkester, Kringkastningsorkesteret og Forsvarets Musikkorps Vestlandet.

Andersen er siden 2022 et fast medlem av Blåsemafian. Han hadde sin første opptreden med blåserekken under Nobels Fredspriskonsert i 2016. Han vendte tilbake i 2022, og har blant annet medvirket med Blåsemafian på Stjernekamp (NRK).

Som teatermusiker har Andersen medvirket i oppsetninger som Hellemyrsfolket, Assassins, Grease, Spellemann På Taket og Cabaret.

Utenfor Norge har han holdt konserter i USA, Asia og flere land i Europa.

Diskografi

Som solist / bandleder 
 2023: Playground (album), Acoustic Records
 2018: Tango for One (album), Beatstone
 2013: Embraceable You (album), Acoustic Records
 2013: Autumn Leaves (singel). Acoustic Records
 2010: My Christmas (album), Ess Engros AS/Troll Classics

Medvirkende 
2023: Blood Command - «World Domination»
2023: Vulture Industries - Ghost From The Past
2023: Per Berg - Vill Vill Vest
2023: Storm Barnesanger - Da Klokka Klang - Sony Music
2023: Stig van Eijk - Someday
2022: Anita Nordheim Blues n' Groove Company - Despite, Beatstone Records
2021: Fagernes Yacht Klubb: Gotta Go Back, Jansen Records
2021: Fagernes Yacht Klubb: Closed In By Now, Jansen Records
2020: Roy Vorland: O Helga Natt
2020: LËO: French 75
2020: LËO: Victoria
2020: SOJO: Kontinyou, FeitaBoogie
2019: 2SH: Feel, Papaya Whip
2019: Vulture Industries: Deeper, Karisma & Dark Essence Records AS
2019: ConFusion: Omerta (Code of Silence)
2018: Bjørn Willberg Andersen («Bamse»): Engler over Møhlenpris, Apollon Records
2018: Sigvart Dagsland og Karoline Krüger: Carol of the Bells, Grappa
2018: Isac Elliot og SJUR: Rich and Famous, Sony Music
2017: Trygve Skaug: Ei stjerne som deg, Frelsesarmeen
2017: Vulture Industries: Stranger Times
 2017: ConFusion: On Track
 2017: Blood Command: Cult Drugs
2017: Specific Moments: Doing All the Things (singel)
 2016: Ohio: In Your Face (EP)
2016: Timeflies (SJUR Remix)
  2016: Euro Radio Jazz Orchestra – Diokan Suite – 2016
 2015: Ohio: Emotion (singel)
 2015: Voksne Herrers Orkester: En hyllest til Logen, Grappa
 2015: Den Nationale Scene: Det skulle vært meg (singel), Songbird
 2014: Den Nationale Scene: Hellemyrsfolket, Songbird
 2014: Ohio: Sunshine (singel)
 2013: TV-intro til Skal vi danse, TV2
 2013: Ole Amund Gjersvik: All Together Now, Acoustic Records
 2012: Knut Ariel: Vår kjæreste båt, Troll Classics
 2012: Nils Eivind Nikolaisen: Resymé
2011: Norwegian Wind Orchestra og Ole Edvard Antonsen: 2011 WASBE

Referanser

Eksterne lenker 
 hansmarius.com

Norske trompetister
Alumni fra Barratt Due musikkinstitutt
Personer fra Askøy kommune